Ekuthuleni Guest House | LekkeSlaap
Ekuthuleni, wat "by 'n plek van vrede" beteken, bied gehalteverblyf is Soweto. Dit is die ideale plek om agteroor te sit na 'n besige dag in die woelige Johannesburg of na 'n aandjie uit in een van die nabygeleë gewilde plekke in Soweto.
Dié dubbelverdiepinghuis het 8 slaapkamers wat oor dubbel- en enkelbeddens beskik. Elke kamer is gemeubileer met lieflike bloekomhoutmeubels en het 'n TV met DStv. Elke standaard kamer het 'n stort en toilet en elke luukse kamer het 'n en suite-badkamer.
Jy hoef bloot jou voet by dié gastehuis se deur uit te sit om onmiddellik deur Soweto se vrolike omgewing en ryk geskiedenis omvou te word. Die Regina Mundi Katolieke Kerk is net 2 minute se stap. Die Hector Pieterson Museum en die beroemde Vilakzistraat waar voormalige President Nelson Mandela lank terug gewoon het, is net 15 minute se ry.
Die omgewing bied heelwat restaurante waar jy aan heerlike Afrika-disse kan kom weglê. Die Maponya Mall is net 11 minute se ry en bied 'n inkopie-ervaring eie aan Soweto. Openbare vervoer is net 'n entjie se stap en sal jou in staat stel om Soweto en sy omgewing met gemak te verken.